u200bНіна Стужынская: Згодная з калегамі, што жаночыя фігуры вельмі рэдкія на тым палітычным небасхіле. Але я думаю, што вось гэтая прапорцыя павялічылася б, калі б мы разглядалі ніжэйшы ўзровень палітычнага прадстаўніцтва, калі ўзяць партыю эсэраў. Проста тэма яшчэ недастаткова дасьледаваная, але гледзячы, напрыклад, на слуцкія падзеі, час перад паўстаньнем і пасьля, то бачна, што актыўны ўдзел ва ўсіх гэтых палітычных падзеях прымалі жанчыны. Эсэркі, настаўніцы ў першую чаргу. Калі браць да ўвагі і дасьледаваць вось гэты пласт палітычна актыўных жанчын сярэдняга ўзроўню і ніжэйшага, то прадстаўніцтва жанчын значна павялічыцца.